Henrik Nicolai Clausen
Store norske leksikon,Religion og filosofi,Religioner og livssyn,Kristendom,Kristendommens historie
Henrik Nicolai Clausen var en dansk teolog og politiker. Han ble dr.philos. i 1817 og var professor ved København universitet fra 1822, hvor han foreleste både i Det nye testamentet og i dogmatikk.
I 1825 utgav Clausen Catholicismens og Protestantismens Kirkeforfatning. Lære og Ritus. Boka viser påvirkning fra Friedrich Schleiermacher og av rasjonalismen. Den fremkalte Nikolai Grundtvigs flammende Kirkens Gienmæle, som gav signalet til en lang kirkekamp. I sine senere nytestamentlige og dogmatiske verker fjernet Clausen seg mer og mer fra rasjonalismen.Clausen var en av det nasjonalliberale partiets førere. Han var riksdagsmann i årene 1848 til 1866, og statsråd i perioden 1848 til 1851. Hans selvbiografi, Optegnelser om mit Lævneds og min Tids Historie, ble utgitt i 1877. Les mer i Store norske leksikon dogmatikk kristendommens historie kristendommens historie i Norge teologi